Pereslavli rajoon

Pereslavli rajoon (vene keeles Переславский район) on 2. järgu haldusüksus (munitsipaalrajoon) Venemaal Jaroslavli oblastis, asudes oblasti lõunaosas. Rajooni keskus on Pereslavl-Zalesski linn (ei kuulu Pereslavli rajooni koosseisu).

Rajoon piirneb põhjas Uglitši ja Borissoglebski rajooniga, kirdes Rostovi rajooniga, idas ja lõunas Vladimiri oblastiga, edelas Moskva oblastiga ning läänes Tveri oblastiga.

Rajooni pindala on 3108 km². Elanike arv oli 2010. aasta rahvaloenduse järgi 20 352. 2002. aastal oli elanikke 22 576 ja 1989. aastal 28 232.

 Haldusjaotus 
Pereslavli rajoonis on 310 asustatud punkti, mis kuuluvad kolme külaasunduse koosseisu.

 Viited 

Kategooria:Jaroslavli oblasti rajoonid